**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄԻ ՇԱՐՔ ՕՐԵՆՔՆԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՆՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՆԵՐԻ ՆԱԽԱԳԾԵՐԻ ՓԱԹԵԹԻ ՎԵՐԱԲԵՐՅԱԼ**

|  |  |  |  |
| --- | --- | --- | --- |
| **Առարկության և առաջարկության հեղինակները, ստացման ամսաթիվը, մուտքի համարը** | **Առարկության և առաջարկության բովանդակությունը** | **Եզրակացություն** | **Կատարված փոփոխությունը** |
| **1.** | **2.** | **3.** | **4.** |
| Արդարադատության  նախարարություն *06.11.2019թվականի N  035/77846-2019*  *գրություն* | 1. «Ավտոմոբիլային տրանսպորտով վտանգավոր բեռներ և չվնասազերծված տարաներ փոխադրելու մասին» Հայաստանի Հանրապետության օրենքում փոփոխություններ և լրացում կատարելու մասին» օրենքի նախագծի 1-ին հոդվածից անհրաժեշտ է հանել «Հայաստանի Հանրապետության» բառերն՝ հիմք ընդունելով «Նորմատիվ իրավական ակտերի մասին» օրենքի 18-րդ հոդվածի 3-րդ մասի դրույթները:  Հիշյալ դիտողությունը վերաբերում է նաև մյուս նախագծերին: | Ընդունվել է: | Նախագծերում կատարվել է համապատասխան փոփոխություն: |
| 2. «Ավտոմոբիլային տրանսպորտի մասին» Հայաստանի Հանրապետության օրենքում փոփոխություններ և լրացում կատարելու մասին» օրենքի նախագիծը համապատասխանում է ՀՀ օրենսդրությանը: | Ընդունվել է ի գիտություն: |  |
| 3. «Հայաստանի Հանրապետությունում ստուգումների կազմակերպման և անցկացման մասին օրենքում փոփոխություններ կատարելու մասին» օրենքի նախագծով «Հայաստանի Հանրապետությունում ստուգումների կազմակերպման և անցկացման մասին» օրենքի 2.1-րդ հոդվածի 2-րդ մասի 3-րդ կետում կատարվող փոփոխության կապակցությամբ հարկ ենք համարում նշել, որ ՀՀ կառավարության 2015 թվականի մարտի 19-ի N 596-Ն որոշման N 1 հավելվածի 26-րդ կետի համաձայն՝ Հայաստանի Հանրապետությունում շինարարության օբյեկտները, ելնելով դրանց ծավալից, նշանակությունից, կարևորությունից ու բարդությունից, ինչպես նաև մարդկանց և շրջակա միջավայրի անվտանգությունից, ըստ ռիսկայնության աստիճանի դասակարգվում են հետևյալ հինգ կատեգորիաների՝  1) ցածր ռիսկայնության աստիճանի օբյեկտներ` I կատեգորիա.  2) միջին ռիսկայնության աստիճանի օբյեկտներ` II կատեգորիա.  3) միջինից բարձր ռիսկայնության աստիճանի օբյեկտներ` III կատեգորիա.  4) բարձր ռիսկայնության աստիճանի օբյեկտներ` IV կատեգորիա.  5) բարձրագույն ռիսկայնության աստիճանի օբյեկտներ` V կատեգորիա:  Հետևաբար կարծում ենք, որ վերոգրյալ հոդվածում փոփոխություններ կատարելու ժամանակ անհրաժեշտ է հաշվի առնել նշված կարգավորման տարբերությունը: | Ընդունվել է ի գիտություն: | Կառավարության 19.03.2015թ. N 596-Ն որոշման N 1 հավելվածի 3-րդ կետի համաձայն՝ կառուցապատման նպատակով թույլտվությունների և այլ փաստաթղթերի տրամադրման ընթացակարգերը և դրանց հետ փոխկապակցված գործառույթները տարբերակվում են՝ կախված օբյեկտի ռիսկայնության աստիճանից` սույն կարգով սահմանված պահանջներին համապատասխան: Այսինքն՝ այդ որոշմամբ նախատեսված շինարարական օբյկետների դասակարգումն ըստ ռիսկայնության կիրառելի է կառուցապատման նպատակով թույլտվությունների և այլ փաստաթղթերի տրամադրման ընթացակարգերի և դրանց հետ փոխկապակցված գործառույթների հետ կապված հարաբերությունների նկատմամբ՝ հաշվի առնելով այդ բնագավառի ոլորտային առանձնահատկությունները: Մինչդեռ ստուգումների բնագավառում դասակարգումն ըստ ռիսկայնության իրականացվում է համապատասխան մեթոդաբանության և ռիսկայնությունը որոշող չափանիշների հիման վրա՝ հաշվի առնելով նաև տնտեսավարող սուբյեկտի գործունեության ոլորտի ռիսկը և (կամ) տնտեսավարող սուբյեկտի անհատական ռիսկերի հանրագումարը: Այս համատեքստում ըստ ռիսկայնության քաղաքաշինական օբյեկտների դասակարգումն իրականացնելիս հաշվի են առնվում, ոչ միայն քաղաքաշինական օբյեկտի տեսակը, այլ նաև տնտեսավարող սուբյեկտի գործունեության ոլորտի կարևորությունն ու վտանգավորությունը` ըստ տվյալ գործունեությունից առաջացող հնարավոր բացասական հետևանքների, տնտեսավարող սուբյեկտի կողմից օրենսդրությամբ սահմանված պահանջների խախտումները, խախտումների պարբերականությունը, խախտումների վերացմանն ուղղված գործողությունները, ինչպես նաև տնտեսավարող սուբյեկտի գործունեությունը բնութագրող այլ ցուցանիշներ:  Այսպիսով, Կառավարության 19.03.2015թ. N 596-Ն որոշմամբ նախատեսված նորմերը չեն կարգավորում ռիսկի վրա հիմնված ստուգումների կազմակերպման և իրականացման հետ կապված հարաբերությունները: |
| 3.1.Նախագծի 4-րդ հոդվածի մասերի համարակալումն անհրաժեշտ է համապատասխանեցնել «Նորմատիվ իրավական ակտերի մասին» օրենքի 14-րդ հոդվածի 7-րդ մասի դրույթներին: | Ընդունվել է: | Նախագծում կատարվել է համապատասխան փոփոխություն: |
| 4. «Գեոդեզիայի և քարտեզագրության մասին» Հայաստանի Հանրապետության օրենքում փոփոխություններ և լրացում կատարելու մասին» օրենքի նախագիծը համապատասխանում է ՀՀ օրենսդրությանը: | Ընդունվել է ի գիտություն: |  |
| 5. «Գույքի նկատմամբ իրավունքների պետական գրանցման մասին» Հայաստանի Հանրապետության օրենքում փոփոխություններ կատարելու մասին» օրենքի նախագիծը համապատասխանում է ՀՀ օրենսդրությանը: | Ընդունվել է ի գիտություն: |  |
| 6. «Էներգետիկայի բնագավառում և էներգասպառման ոլորտում պետական տեխնիկական վերահսկողության մասին» Հայաստանի Հանրապետության օրենքում փոփոխություններ և լրացում կատարելու մասին» օրենքի նախագիծը համապատասխանում է ՀՀ օրենսդրությանը: | Ընդունվել է ի գիտություն: |  |
| 7. «Հրդեհային անվտանգության մասին» Հայաստանի Հանրապետության օրենքում փոփոխություններ կատարելու մասին» օրենքի նախագծի  1) 6-րդ հոդվածի 4-րդ կետում 5. Հրդեհային անվտանգության բառերն անհրաժեշտ է փոխարինել Հրդեհային անվտանգության բառերով:  2) 8-րդ հոդվածի 3-րդ մասում տեսչական բառից հետո անհրաժեշտ է լրացնել բառերով բառը:  3)11-րդ հոդվածում մասում բառն անհրաժեշտ է փոխարինել պարբերությունում բառով: | Ընդունվել է: | Նախագծում կատարվել են համապատասխան փոփոխություններ: |
| 8. «Տեխնիկական անվտանգության ապահովման պետական կարգավորման մասին» Հայաստանի Հանրապետության օրենքում փոփոխություններ և լրացումներ կատարելու մասին» օրենքի նախագիծը համապատասխանում է ՀՀ օրենսդրությանը: | Ընդունվել է ի գիտություն: |  |
| 9. «Քաղաքաշինության բնագավառում իրավախախտումների համար պատասխանատվության մասին» Հայաստանի Հանրապետության օրենքում փոփոխություններ կատարելու մասին» օրենքի նախագիծը համապատասխանում է ՀՀ օրենսդրությանը: | Ընդունվել է ի գիտություն: |  |
| 10. «Տրանսպորտի մասին» Հայաստանի Հանրապետության օրենքում փոփոխություններ կատարելու մասին» օրենքի նախագիծը համապատասխանում է ՀՀ օրենսդրությանը: | Ընդունվել է ի գիտություն: |  |
| 11. «Քաղաքաշինության մասին» Հայաստանի Հանրապետության օրենքում փոփոխություններ կատարելու մասին»օրենքի նախագիծի 1-ին հոդվածի 2-րդ և 3-րդ մասերում 2-րդ և 3-րդ թվերն համապատասխանաբար անհրաժեշտ է փոխարինել 3-րդ և 2-րդ թվերով՝ հիմք ընդունելով «Քաղաքաշինության մասին» օրենքի 26-րդ հոդվածի դրույթները: | Ընդունվել է: | Նախագծում կատարվել է համապատասխան փոփոխություն: |
| 12. Հայաստանի Հանրապետության հողային օրենսգրքում փոփոխություններ և լրացում կատարելու մասին» օրենքի նախագծի 2-րդ հոդվածով նախատեսվում է կարգավորում, համաձայն որի՝ շինարարական և օգտակար հանածոների արդյունահանման աշխատանքներ կատարելիս հողի բերրի շերտը հանվում և օգտագործվում է պակաս արդյունավետ հողերի բարելավման համար: *Շինարարական աշխատանքներ կատարելու արդյունքում հանված հողի բերրի շերտի վաճառքի կարգը սահմանվում է Կառավարության որոշմամբ:*  Մինչդեռ հարկ է նշել, որ Հողային օրենսգրքի 36-րդ հոդվածի 5-րդ մասի 1-ին պարբերության համաձայն՝ շինարարական և օգտակար հանածոների արդյունահանման աշխատանքներ կատարելիս հողի բերրի շերտը հանվում և օգտագործվում է պակաս արդյունավետ հողերի բարելավման համար: ***Հողի բերրի շերտի վաճառքն արգելվում է:***  Այս առումով հարկ է նշել, որ տվյալ դեպքում պարզ չէ, թե ինչով է պայմանավորված հիշյալ կարգավորման անհրաժեշտությունը, բացի այդ՝ Նախագծին կից ներկայացված հիմնավորման մեջ բացակայում են դրույթներ, որով բավարար կերպով հիմնավորվում են հողի բերրի շերտի վաճառքի անհրաժեշտությունը կամ օտարման արգելքի բացասական հետևանքները:  Վերոգրյալի հիման վրա գտնում ենք, որ նախագիծը լրացուցիչ հիմնավորման կարիք ունի: | Ընդունվել է: | Հիմնավորումը լրացվել է: |
| 13. «Հողերի օգտագործման և պահպանման նկատմամբ վերահսկողության մասին» Հայաստանի Հանրապետության օրենքում փոփոխություններ և լրացումներ կատարելու մասին» օրենքի նախագիծը համապատասխանում է ՀՀ օրենսդրությանը: | Ընդունվել է ի գիտություն: |  |
| 14. Հայաստանի Հանրապետության հողային օրենսգրքում փոփոխություններ և լրացում կատարելու մասին» և «Հողերի օգտագործման և պահպանման նկատմամբ վերահսկողության մասին» Հայաստանի Հանրապետության օրենքում փոփոխություններ և լրացումներ կատարելու մասին» օրենքների նախագծերի կապակցությամբ անհրաժեշտ է նկատի ունենալ, որ «Տարածքային կառավարման մասին» օրենքի նախագիծը, որով նախատեսվում են հողօգտագործման բնագավառում ՀՀ մարզպետների լիազորությունները, ՀՀ կառավարության կողմից հավանության է արժանացել և ներկայացվել է Ազգային Ժողովի քննարկմանը: | Ընդունվել է ի գիտություն: |  |
| Արդարադատության  նախարարություն *02.09.2019թվականի N  035/60279-2019*  *գրություն* | Նախագծերն անհրաժեշտ է Հայաստանի Հանրապետության արդարադատության նախարարություն ներկայացնել Հայաստանի Հանրապետության կառավարության 2018 թվականի հունիսի 8-ի «Հայաստանի Հանրապետության կառավարության աշխատակարգը հաստատելու մասին» N 667-L որոշմամբ հաստատված հավելվածի 21-րդ կետի պահանջներին համապատասխան, մասնավորապես` նախագիծն անհրաժեշտ է ներկայացնել շահագրգիռ մարմինների կարծիքների հետ միասին: | Ընդունվել է ի գիտություն |  |
| Տարածքային կառավարման եւ ենթակառուցվածքների նախարարություն  10.08.2019 թվականի N 025/69019-2019 | Ձեզ ենք ներկայացնում «Հայաստանի Հանրապետության մի շարք օրենքներում փոփոխություններ և լրացումներ կատարելու մասին» օրենքների լրամշակված նախագծերի վերաբերյալ Ջրային կոմիտեի կարծիքը:  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ ԳՈՒՅՔԻ ՆԿԱՏՄԱՄԲ ԻՐԱՎՈՒՆՔՆԵՐԻ ՊԵՏԱԿԱՆ ԳՐԱՆՑՄԱՆ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՆԱԽԱԳԾԻ ՎԵՐԱԲԵՐՅԱԼ   1. 1999 թվականի ապրիլի 14-ին ընդունված <<Գույքի նկատմամբ իրավունքների պետական գրանցման մասին>> ՀՀ օրենքի հոդված 20-ում՝ Անշարժ գույքի պետական ռեգիստրի լիազորությունները սահմանելիս, անհրաժեշտ է ավելացնել դրույթ՝ նավիգացիոն համակարգերի ստեղծման և ներդրման վերաբերյալ, հիմք ընդունելով ՀՀ կառավարության 2010 թվականի ապրիլի 22-ի թիվ 422-Ն որոշումը: | Ընդունվել է ի գիտություն: | Կարևորելով տվյալ ոլորտում լիազոր մարմնի դիրքորոշումը և հաշվի առնելով այն հանգամանքը, որ ներկայացված առաջարկությունը դուրս է Նախագծի կարգավորման առարկայից՝ առաջարկում ենք տվյալ հարցին անդրադառնալ այլ իրավական ակտի նախագծի շրջանակում: |
| 1. Նախագծի 15-րդ կետը շարադրել հետևյալ կերպ.   15) <<հրապարակում է անշարժ գույքի պետական միասնական կադաստրի տեղեկագիր.>>: | Ընդունվել է: | Նախագծում 15-րդ կետ առկա չէ, այնուամենայնիվ, ներկայացված առաջարկության հիման վրա Նախագծով գործող օրենքում առկա տեխնիկական վրիպակը շտկվել է և նախագծում կատարվել է համապատասխան փոփոխություն: |
| ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ «ԳԵՈԴԵԶԻԱՅԻ ԵՎ ՔԱՐՏԵԶԱԳՐՈՒԹՅԱՆ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՆԱԽԱԳԾԻ ՎԵՐԱԲԵՐՅԱԼ  Հիմք ընդունելով <<Գույքի նկատմամբ իրավունքների պետական գրանցման մասին>> օրենքում փոփոխություններ և լրացումներ կատարելու մասին>> 2019 թվականի հուլիսի 1-ին ընդունված ՀՀ օրենքը, 2001 թվականի մայիսի 2-ին ընդունված <<Գեոդեզիայի և քարտեզագրության>> մասին ՀՀ օրենքի հոդված 5-ի առաջին պարբերությունում անհրաժեշտ է հանել <<Անշարժ գույքի>> բառերը և շարադրել հետևյալ կերպ. <<Գեոդեզիայի և քարտեզագրության բնագավառի պետական կառավարման մարմինն Կադաստրի կոմիտեն է (այսուհետ՝ կոմիտե)>>: | Ընդունվել է: | Նախագծում կատարվել է համապատասխան փոփոխություն: |
| ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ ՀՈՂԵՐԻ ՕԳՏԱԳՈՐԾՄԱՆ ԵՎ ՊԱՀՊԱՆՄԱՆ ՆԿԱՏՄԱՄԲ ՎԵՐԱՀՍԿՈՂՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՆԱԽԱԳԾԻ ՎԵՐԱԲԵՐՅԱԼ  2008 թվականի ապրիլի 8-ին ընդունված <<Հողերի օգտագործման և պահպանման նկատմամբ վերահսկողության մասին>> ՀՀ օրենքի հոդված 20-ում՝ անհրաժեշտ է վերանայել. <<համայնքների վարչական սահմաններից դուրս գտնվող տարածքներ>> պարբերությունը, քանի որ, ներկայումս, ՀՀ օրենսդրությամբ սահմանված նմանատիպ տարածքներ, որպես այդպիսին, գոյություն չունեն: | Ընդունվել է ի գիտություն: | Նախագծից հանվել են մարզպետների վերահսկողական լիազորություններին վերաբերող կարգավորումները: |
| ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀՈՂԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ ՆԱԽԱԳԾԻ ՎԵՐԱԲԵՐՅԱԼ  Հիմք ընդունելով <<Գույքի նկատմամբ իրավունքների պետական գրանցման մասին>> օրենքում փոփոխություններ և լրացումներ կատարելու մասին>> 2019 թվականի հուլիսի 1-ին ընդունված ՀՀ օրենքը, 2001 թվականի մայիսի 2-ին ընդունված Հայաստանի Հանրապետության հողային օրենսգրքի հոդված 2-ի 17) 2.1 կետի <<կառավարման լիազոր մարմինը Անշարժ գույքի կադաստրի կոմիտեն է>> պարբերությունում անհրաժեշտ է հանել <<Անշարժ գույքի>> բառերը և շարադրել հետևյալ կերպ. <<կառավարման լիազոր մարմինը՝ Կադաստրի կոմիտեն է>>: | Ընդունվել է: | Նախագծում կատարվել է համապատասխան փոփոխություն: |
| ՀՀ շրջակա միջավայրի նախարարություն  *30.08.2019 թվականի N  043/59766-2019 գրություն* | 1. «Ավտոմոբիլային տրանսպորտով վտանգավոր բեռներ և չվնասազերծված տարաներ փոխադրելու մասին» Հայաստանի Հանրապետության օրենքում փոփոխություններ և լրացում կատարելու մասին» օրենքի նախագծի 1-ին հոդվածում անհրաժեշտ է փոփոխություն նախատեսել նաև օրենքի 8-րդ հոդվածում՝ Հայաստանի Հանրապետության տրանսպորտի և կապի նախարարությանը վերաբերող դրույթների մասով, հաշվի առնելով «Կառավարության կառուցվածքի և գործունեության մասին» օրենքի 2-րդ հոդվածի 2-րդ մասը: | Ընդունվել է: | Նախագծում կատարվել է համապատասխան փոփոխություն: |
| 2. «Հայաստանի Հանրապետության հողային օրենսգրքում փոփոխություններ կատարելու մասին» օրենքի նախագծի 2-րդ հոդվածով առաջարկվող՝ օրենսգրքի 36-րդ հոդվածի 5-րդ մասի 1-ին պարբերության նոր խմբագրության մեջ անհրաժեշտ է նախատեսել միայն շինարարական աշխատանքների արդյունքում հանված հողի բերրի շերտի վաճառքի վերաբերյալ դրույթը, քանի որ օգտակար հանածոների արդյունահանման արդյունքում հանված հողի բերրի շերտը պահեստավորվում է՝ հետագայում խախտված տարածքների վերականգնման (ռեկուլտիվացիայի) նպատակով: | Ընդունվել է: | Նախագծում կատարվել է համապատասխան փոփոխություն: |
| ՀՀ արտակարգ իրավիճակների նախարարություն *29.08.2019 թվականի*  *N 052/59372-2019*  *գրություն* | «Հայաստանի Հանրապետության հողային օրենսգրքում փոփոխություններ և լրացում կատարելու մասին» օրենքի նախագծի վերաբերյալ առաջարկություններ և դիտողություններ չունի: | Ընդունվել է ի գիտություն: |  |
| ՀՀ արտակարգ իրավիճակների նախարարություն *30.08.2019 թվականի*  *N 052/59685-2019*  *գրություն* | ««Տեխնիկական անվտանգության ապահովման պետական կարգավորման մասին» Հայաստանի Հանրապետության օրենքում փոփոխություններ և լրացումներ կատարելու մասին» Հայաստանի Հանրապետության օրենքի նախագծի (այսուհետ՝ Նախագիծ) 3-րդ հոդվածով նախատեսվում է ուժը կորցրած ճանաչել Օրենքի 17-րդ հոդվածի 1-ին մասի «է», «ժ», «ի», «իգ» և «իե» կետերն, որոնք վերաբերում են՝ Օրենքի իմաստով լիազոր մարմին հանդիսացող, Արտակարգ իրավիճակների նախարարության (այսուհետ՝ Նախարարություն) իրավասություններին:  Մասնավորապես, «Տեխնիկական անվտանգության ապահովման պետական կարգավորման մասին» Հայաստանի Հանրապետության օրենքի (այսուհետ՝ Օրենք) 17-րդ հոդվածի 1-ին մասի «է», «ժ», «ի», «իգ» և «իե» կետերի համաձայն՝ Լիազոր մարմին իրավասություններն են հանդիսանում.  **է)** օրենքով սահմանված կարգով վերահսկողության իրականացումը համապատասխան առանձնացված ստորաբաժանման միջոցով,  **ժ)** Օրենքի 15-րդ հոդվածով նախատեսված կարգադրագրի արձակումը,  ***ի) տեխնիկական անվտանգության ապահովման բնագավառում վարչական վարույթի իրականացումը,***  ***իգ) Օրենքի 21-րդ հոդվածով սահմանված պատասխանատվության միջոցների կիրառումը,***  **իե)** կարգադրագրերի ձևերի հաստատումը:  Նախագծի 4-րդ հոդվածով նախատեսվում էՕրենքը լրացնել նոր 17.1-ին հոդվածով, որի համաձայն՝ Տեխնիկական անվտանգության ապահովման բնագավառում վերահսկողություն իրականացնող տեսչական մարմնի իրավասություններն են հանդիսանում՝ Օրենքի 15-րդ հոդվածով նախատեսված կարգադրագրի արձակումը, տեխնիկական անվտանգության ապահովման բնագավառում վարչական վարույթի իրականացումը, Օրենքի 21-րդ հոդվածով սահմանված պատասխանատվության միջոցների կիրառումը, Օրենքով սահմանված այլ լիազորություններ:  Տվյալ դեպքում, Նախարարությանը վերապահված տեխնիկական անվտանգության ապահովման բնագավառում վարչական վարույթի իրականացման և Օրենքի 21-րդ հոդվածով սահմանված պատասխանատվության միջոցների կիրառման լիազորությունների փոխանցումը միայն Տեխնիկական անվտանգության ապահովման բնագավառում վերահսկողություն իրականացնող տեսչական մարմնին նպատակահարմար չէ:  Հարկ է նշել, որ «Կառավարության կառուցվածքի և գործունեության մասին» օրենքի հավելվածի 4-րդ կետի համաձայն` ***Նախարարությունը*** շարունակում է հանդիսանալ այն պետական կառավարման մարմինը, որը ***մշակում և իրականացնում է պետական հրդեհային և տեխնիկական անվտանգության ապահովման,*** պայթուցիկ նյութերի, պայթեցման սարքավորումների արտադրության, առևտրի և պայթեցման աշխատանքների կատարման լիցենզիաների տրամադրման, ***արտադրական վտանգավոր օբյեկտների ռեեստրի վարման,*** տեխնիկական անվտանգության փորձաքննություն իրականացնող անձանց հավատարմագրման, հաշվառման ապահովմանոլորտներում ***Կառավարության քաղաքականությունը:***  Բացի այդ, Օրենք իմաստով, ***լիազոր մարմին*** է հանդիսանում ***Հայաստանի* *Հանրապետության կառավարության լիազորած*** տեխնիկական անվտանգության ապահովման **ոլորտի պետական կառավարման** մարմինը, իսկ Օրենքի 17-րդ հոդվածի 1-ին մասի «ի» կետի համաձայն` ***լիազոր մարմնի*** իրավասությունների մեջ մտնում ***տեխնիկական անվտանգության ապահովման բնագավառում վարչական վարույթի իրականացումը,*** իսկ նույն մասի «իգ» կետի համաձայն՝ նաև օրենքով ***սահմանված պատասխանատվության միջոցների կիրառումը:***  Օրենքի 12-րդ հոդվածի համաձայն՝ արտադրական վտանգավոր օբյեկտները հաշվառելու, ինչպես նաև դրանց վերաբերյալ անհրաժեշտ տեղեկությունները գրառելու, վերլուծելու նպատակով ***լիազոր մարմինը վարում է արտադրական վտանգավոր օբյեկտների ռեեստրը****:* Ռեեստրում գրանցման ենթակա է Հայաստանի Հանրապետության տարածքում շահագործվող յուրաքանչյուր արտադրական վտանգավոր օբյեկտ:  «Վարչարարության հիմունքների և վարչական վարույթի մասին» օրենքի 3-րդ հոդվածի 1-ին մասի համաձայն` ***վարչական մարմիններ են հանդիսանում*** Հայաստանի Հանրապետության գործադիր իշխանության հանրապետական մարմիններ՝ ***Հայաստանի Հանրապետության նախարարություններ,*** ինչպես նաև Հանրապետության ողջ տարածքում վարչարարություն իրականացնող պետական այլ մարմիններ, իսկ նույն հոդվածի 2-րդ մասի համաձայն՝ վարչարարությունը վարչական մարմինների ***արտաքին ներգործություն ունեցող գործունեություն******է****,* որը եզրափակվում է վարչական կամ նորմատիվ ակտերի ընդունմամբ, ինչպես նաև գործողություն կամ անգործություն, որն անձանց համար առաջացնում է փաստական հետևանքներ:  «Տեսչական մարմինների մասին» օրենքի 19-րդ հոդվածի 4-րդ մասի համաձայն՝ սույն օրենքի հիման վրա համապատասխան բնագավառում տեսչական մարմնի ստեղծումից հետո դադարեցվում է տվյալ բնագավառի քաղաքականությունը մշակող Հայաստանի Հանրապետության կառավարության լիազորած պետական կառավարման մարմնի կազմում գործող տվյալ բնագավառը վերահսկող տեսչության գործունեությունը: ***Տվյալ բնագավառում վերահսկողություն իրականացնող այլ մարմին գործել չի կարող:***  «Նորմատիվ իրավական ակտերի մասին» օրենքի 29-րդ հոդվածի 2-րդ մասի համաձայն՝ ***արգելվում է նորմատիվ իրավական ակտով նախատեսել հավասար իրավաբանական ուժ ունեցող այլ նորմատիվ իրավական ակտերի նկատմամբ գերակայության մասին նորմ:***  Նշված դրույթների համադրության և վերլուծության արդյունքում կարելի է փաստել, որ Նախարարությունը՝ օրենքի իմաստով հանդիսանալով լիազոր մարմին, ինչպես նաև տեխնիկական անվտանգության ապահովման բնագավառում Կառավարության քաղաքականությունը մշակող և իրականացնող պետական մարմին, նույնպես համարվում է վարչական մարմին և օրենքով սահմանված իր իրավասությունների սահմաններում իրավասու է իրականացնել արտաքին ներգործություն ունեցող ու փաստական հետևանքներ առաջացնող գործունեություն, անկախ այն հանգամաքից, որ «Տեսչական մարմինների մասին» օրենքով սահմանված է այլ օրենքների նկատմամբ գերակայության մասին նորմ, որն ըստ էության սահմանափակում է համապատասխան ոլորտում քաղաքականություն մշակող կամ դրա մշակմանը մասնակցող մի շարք պետական կառավարման մարմինների լիազորությունները:  Հաշի առնելով վերոգրյալը, գտնում ենք Նախագծի 1-ին և 3-րդ հոդվածներով նախատեսվող փոփոխությունները ոչ նպատակահարմար: | Չի ընդունվել: | Հայաստանի Հանրապետությունում 2009 թվականից սկիզբ առած տեսչական բարեփոխումների հիմնական նպատակներից մեկը համապատասխան ոլորտում վերահսկողություն իրականացնող տեսչական մարմնի՝ այդ ոլորտում քաղաքականությունը մշակող մարմնից առանձնացումը և տեսչական մարմնին վերահսկողության գործառույթի վերապահումն էր: Այս տրամաբանությամբ «գործառույթ-ինստիտուտ-լիազորություն» շղթայի ներդաշնակությունը (որը նաև ընկած է 2015 թվականի սահմանադրական բարեփոխումների հիմքում), պետական մարմինների միջև լիազորությունների հստակ տարանջատումն ապահովելու, լիազորությունների կրկնորդումներից խուսափելու նպատակով «Տեսչական մարմինների մասին» օրենքի 19-րդ հոդվածի 4-րդ մասում սահմանվում է, որ տեսչական մարմնի ստեղծումից հետո տվյալ բնագավառում վերահսկողություն իրականացնող այլ մարմին գործել չի կարող (հարկ ենք համարում շեշտել, որ «Տեսչական մարմինների մասին» օրենքն ուժի մեջ է մտել 2015 թվականի սեպտեմբերի 1-ին):  «Նորմատիվ իրավական ակտերի մասին» օրենքի 40-րդ հոդվածի համաձայն՝  1. Նորմատիվ իրավական ակտերի նորմերի միջև կոլիզիաների դեպքում, ըստ հերթականության, կիրառվում են հետևյալ կանոնները, ընդ որում, յուրաքանչյուր հաջորդ կանոնը կիրառվում է, եթե կիրառելի չէ նախորդ կանոնը`  (…) 3) ավելի վաղ ուժի մեջ մտած նորմատիվ իրավական ակտի նորմերը:  Նույն օրենքի 27-րդ հոդվածի 2-րդ մասի համաձայն՝ արգելվում է նորմատիվ իրավական ակտով նախատեսել հավասար իրավաբանական ուժ ունեցող այլ նորմատիվ իրավական ակտերի նկատմամբ գերակայության մասին նորմ:  «Կառավարության կառուցվածքի և գործունեության մասին» օրենքի (ուժի մեջ է մտել 2018 թվականի ապրիլի 9-ին) 2-րդ հոդվածի 3-րդ մասի համաձայն՝ նախարարություններին վերապահված գործունեության հիմնական ոլորտները սահմանվում են սույն օրենքի հավելվածում:  Նույն օրենքի հավելվածի 4-րդ կետում սահմանվում են Արտակարգ իրավիճակների նախարարության գործունեության հիմնական ոլորտները:  «Կառավարության կառուցվածքի և գործունեության մասին» օրենքի հավելվածի 4-րդ կետի բովանդակության վերլուծությունից հետևում է, որ նշված օրենքում ևս օրենսդիրը «Նորմատիվ իրավական ակտերի մասին» օրենքի վերոնշյալ դրույթներին, տեսչական բարեփոխումների էությանը համահունչ Արտակարգ իրավիճակների նախարարությանը չի վերապահել վերահսկողություն իրականացնելու գործառույթ:  Վերոնշյալ գործընթացների տրամաբանական շարունակությունը գործող օրենսդրության համապատասխանեցումն է այդ գործընթացներին, և վերահսկողության գործառույթից բխող լիազորությունների վերապահումն է տեսչական մարմնին: Քանի որ նախարարություններն այլևս չունեն վերահսկողություն իրականացնելու գործառույթ, քննարկվող նախագծում տրամաբանորեն նախատեսվում է ուժը կորցրած ճանաչել Արտակարգ իրավիճակների նախարարությանն այդ գործառույթից բխող լիազորությունները նախատեսող նորմերը: |
| Քաղաքաշինության կոմիտե  *04.09.2019թվականի*  *N 60764-2019 գրություն* | 1. Հողերի օգտագործման և պահպանման նկատմամբ վերահսկողության  մասին ՀՀ օրենքում փոփոխություններ և լրացումներ կատարելու մասին ՀՀ օրենքի նախագծի.  - 2-րդ հոդվածի երկրորդ պարբերության 2-րդ կետը բառերից առաջ լրացնել 1-ին մասի բառերը,  - 2-րդ հոդվածի իններորդ պարբերության Պետական բառից հետո լրացնել լիազորված բառը,  - 7-րդ հոդվածում ուղղել համարակալումը,  - 7-րդ հոդվածի 14-րդ և 15-րդ մասերում նշված 13-րդ մասը փոխարինել համապատասխան համարով, | Ընդունվել է մասնակի: | Նախագծում մարզպետների վերահսկողական լիազորություններին վերաբերող կարգավորումները հանվել են: |
| 2. Ավտոմոբիլային տրանսպորտով վտանգավոր բեռներ և չվնասազերծված տարաներ փոխադրելու մասին ՀՀ օրենքում փոփոխություն և լրացում կատարելու մասին ՀՀ օրենքի նախագծի 1-ին հոդվածում վկայակոչված 8-րդ հոդվածի անվանման մեջ Հայաստանի Հանրապետության տրանսպորտի և կապի նախարարության բառերը փոխարինել համապատասխան լիազոր մարմնի անվանմամբ: | Ընդունվել է: | Նախագծում կատարվել է համապատասխան փոփոխություն: |
| Տարածքային կառավարման և ենթակառուցվածքների նախարարությունն  *27.08.2019 թվականի N 025/58836-2019 գրություն* | Առարկություններ և առաջարկություններ չկան։ | Ընդունվել է ի գիտություն |  |
| Տարածքային կառավարման և ենթակառուցվածքների նախարարություն  *07.09.2019 թվականի N 025/61597-2019 գրություն* | ՀՀ տարածքային կառավարման և ենթակառուցվածքների նախարարությունը «Հայաստանի Հանրապետության հողային օրենսգրքում փոփոխություններ և լրացում կատարելու մասին» օրենքի նախագծի խմբագրված տարբերակը քննարկել է ՀՀ մարզպետարանների հետ և առաջարկում է հետևյալը.  նախագծի 2-րդ հոդվածը խմբագրել «Հողի բերրի շերտի վաճառքը թույլատրվում է Կառավարության որոշմամբ:» բառերը փոխարինել «Հողի բերրի շերտի վաճառքը թույլատրվում է Կառավարության սահմանած կարգով:»: | Ընդունվել է: | Նախագծում կատարվել է համապատասխան փոփոխություն: |
| Նախագծի 3-րդ, 4-րդ և 5-րդ հոդվածների վերաբերյալ կարծում ենք, որ առաջարկվող փոփոխությունները նպատակահարմար է իրականացնել ՀՀ կառավարության կողմից հավանության արժանացած և ՀՀ Ազգային Ժողովի քննարկմանը ներկայացված «Տարածքային կառավարման մասին» ՀՀ օրենքի ընդունումից հետո, որով կհաստատվեն հողօգտագործման բնագավառներում ՀՀ մարզպետների լիազորությունները:  Միաժամանակ՝ հաշվի առնելով ՀՀ մարզպետարանների կողմից ներկայացված կարծիքները «Հայաստանի Հանրապետության հողային օրենսգրքում փոփոխություններ և լրացում կատարելու մասին» օրենքի նախագծի լրամշակված տարբերակի և 2019 թվականի օգոստոսի 22-ի N /51.2/38939-2019 գրությամբ ներկայացված «Հայաստանի Հանրապետության մի շարք օրենքներում փոփոխություններ և լրացումներ կատարելու մասին» օրենքների լրամշակված նախագծերի փաթեթի վերաբերյալ ՀՀ տարածքային կառավարման և ենթակառուցվածքների նախարարությունը դիրքորոշում կներկայացնի ամբողջական փաթեթի լրացուցիչ քննարկման արդյունքներով պայմանավորված: | Ընդունվել է ի գիտություն: | Նախագծից մարզպետների վերահսկողական լիազորություններին վերաբերող կարգավորումները հանվել են: |
| Վայոց ձորի մարզպետ | Մարզպետը՝ ի դեմս մարզպետարանի հողաշինության բաժնի միջոցով ամենօրյա վերահսկողություն է իրականացնում մարզի համայնքների ղեկավարների գործունեության նկատմամբ, որի արդյունքում պետական և համայնքային սեփականություն հանդիսացող հողամասերի տրամադրման, հետ վերցնելու, հողամասերի՝ օտարման, վարձավճարների և հարկերի գանձման, ինչպես նաև հողերի պահպանության միջոցառումնեը տարիներ շարունակ կատարվել են օրենքով սահմանված կարգով: Վերահսկողության իրավասությունները այլ մարմնի փոխանցումը գտնում ենք ոչ նպատակահարմար: Հետևաբար, ունենք առարկություններ ներկայացված նախագծի հոդված 5-ի՝ ՀՀ հողային օրենսգրքի 42-րդ հոդվածը ուժը կորցրած ճանաչելու վերաբերյալ: | Ընդունվել է: | Նախագծից մարզպետների վերահսկողական լիազորություններին վերաբերող կարգավորումները հանվել են: |
| Տավուշի մարզպետ | 1. Նախագծի 3, 4 և 6-րդ հոդվածներում «պետական լիազոր մարմին» հասկացությունը թողնել նույնը, քանի որ պետական լիազոր մարմին ճանաչելու գործառույթը պետք է իրականացնի ՀՀ կառավարությունը: Հակառակ դեպքում անհրաժեշտություն է առաջանում բոլոր օրենքներում («Քաղաքաշինության մասին», Ջրային օրենսգիրք և այլ օրենքներ) նույնպես իրականացնել առաջարկվող փոփոխությունները: Իսկ հողերի հսկողության հետ կապված գործառույթները իրականացվում է «Հողերի օգտագործման և պահպանման նկատմամբ վերահսկողության մասին» ՀՀ օրենքով: | Չի ընդունվել: | Սահմանադրության 6-րդ հոդվածի 1-ին մասի համաձայն՝ պետական և տեղական ինքնակառավարման մարմիններն ու պաշտոնատար անձինք իրավասու են կատարելու միայն այնպիսի գործողություններ, որոնց համար **լիազորված են Սահմանադրությամբ կամ օրենքներով:** Սահմանադրության 159-րդ հոդվածի համաձայն՝ պետական կառավարման համակարգի մարմիններն են նախարարությունները, ինչպես նաև Կառավարությանը, վարչապետին և նախարարություններին ենթակա այլ մարմիններ, որոնց կազմավորման կարգը և **լիազորությունները սահմանվում են օրենքով:**  «Պետական կառավարման համակարգի մարմինների մասին» օրենքի 4-րդ հոդվածի 1-ին մասի համաձայն՝ Կառավարությանը ենթակա մարմինն ապահովում է Կառավարության քաղաքականության՝ **օրենքով իրեն վերապահված առանձին ուղղության իրականացումը,** ինչպես նաև աջակցում է իրեն վերապահված ուղղության շրջանակներում Կառավարության քաղաքականության մշակմանը:  Վերոնշյալ դրույթների համակարգային վերլուծությունից հետևում է, որ տեսչական մարմնի՝ որպես պետական կառավարման համակագի մեջ մտնող Կառավարությանը ենթակա պետական մարմնի լիազորությունները կարող են սահմանվել միայն օրենքով: Նշված մոտեցմամբ և պայմանավորված է այն հանգամանքը, որ Քաղաքաշինության, տեխնիկական և հրդեհային անվտանգության տեսչական մարմնի՝ որևէ ոլորտում վերահսկողություն իրականացնելու լիազորություններն ուղղակիորեն սահմանվում են օրենքով: |
| 1. Նախագծի 5-րդ հոդվածի վերաբերյալ առաջարկում եմ խնդրին անդրադառնալ «Տարածքային կառավարման մասին» ՀՀ օրենքի ընդունումից հետո, քանի որ ՀՀ նախագահի 06.05.1997թ. «Հայաստանի Հանրապետության մարզերում պետական կառավարման մաիսն» թիվ 728 հրամանագիրը համարվել է ուժը կորցրած:   Միաժամանակ, հարկ է նշել, որ ՀՀ հողային օրենսգրքի 42-րդ հոդվածով մարզպետին վերապահված են կարևոր գործառույթներ, որի վերացման դեպքում խնդիրներ են առաջանալու նաև համայնքների ղեկավարների և համայնքների պաշտոնատար անձանց նկատմամբ վարչական վարույթ իրականացնելու և վարչական տույժի ենթարկելու իրավասության հարցում: | Ընդունվել է ի գիտություն: | Նախագծից մարզպետների վերահսկողական լիազորություններին վերաբերող կարգավորումները հանվել են: |
| Սյունիքի մարզպետ | Առաջարկվող փոփոխության ընդունման արդյունքում թույլատրվելու է իրականացնել հողի բերրի շերտի վաճառքը: Գտնում ենք, որ նախագծի հիմնավորման մեջ բավարար հիմնավորված չեն հողի բերրի շերտի վաճառքի անհրաժեշտության կամ օտարման արգելքի բացասական հետևանքների մասին:  Վերոհիշյալով պայմանավորված առաջարկում ենք, օրենքի նախագծից հանել «Հոդված 2»-ը: | Ընդունվել է: | Նախագծում հողի բերրի շերտի վաճառքի հնարավորության նախատեսումը պայմանավորված է գործող օրենսդրությունն առկա իրավիճակին համապատասխանեցնելու անհրաժեշտությամբ: Մասնավորապես, թեև ներկայումս «Հողային օրենսգրքում» առկա է հողի բերրի շերտի վաճառքի ուղղակի արգելք, գործնականում տնտեսավարող սուբյեկտները, շրջանցելով այս արգելքը, իրականացնում են հողի բերրի շերտի վաճառք: Այս առումով քննարկվող լրացման իրականացումը նպատակ է հետապնդում իրավական հիմքեր ստեղծել հողի բերրի շերտի վաճառքի համար:  Հիմնավորումը համապատասխանաբար լրացվել է: |
| Առաջարկվող փոփոխության ընդունման արդյունքում տարածքային կառավարման մարմինները, ի դեմս մարզպետների, հողերի վերահսկողության բնագավառում ազատվում են վերահսկողության գործառույթներ իրականացնելուց և ըստ էության հողօգտագործման բնագավառում չեն ունենա որևէ իրավասություն, անկախ սեփականության ձևից, ապօրինի հողօգտագործումը կանխելու, կասեցնելու և վերացնելու համար:  Վերոնշյալով պայմանավորված նախքան ՀՀ հողային օրենսգրքի 42-րդ հոդվածը ուժը կորցրած ճանաչելը, անհրաժեշտ է նաև համապատասխան փոփոխություններ և լրացումներ կատարել «Հողերի օգտագործման և պահպանման նկամամբ վերահսկողության մասին» ՀՀ օրենքում:  Ելնելով վերոհիշյալից գտնում ենք, որ «Հայաստանի Հանրապետության հողային օրենսգրքում փոփոխություններ և լրացումներ կատարելու մասին» Հայաստանի Հանրապետության օրենքի նախագիծը ենթակա է լրամշակման: | Ընդունվել է ի գիտություն: | Շրջանառվող նախագծերի փաթեթում ներառված է նաև ««Հողերի օգտագործման և պահպանման նկամամբ վերահսկողության մասին» Հայաստանի Հանրապետության օրենքում» փոփոխություններ և լրացումներ կատարելու մասին» օրենքի նախագիծը: |
| Շիրակի մարզպետ | Օրենքի նախագծի 2-րդ հոդվածում «օգտագործվում է» բառակապակացությունից հետո ավելացնել «խախտված հողերի վերականգնման միջոցառումների իրականացման, ինչպես նաև» բառակապակցությունը: Իսկ «վաճառքը թույլատրվում է Կառավարության որոշմամբ» բառերը փոխարինել «վաճառքի կարգը սահմանում է Կառավարությունը» բառակապակցությամբ: | Ընդունվել է մասնակի: | Նախագծում կատարվել է համապատասխան փոփոխություն: |
| Օրենքի նախագծի 3-րդ հոդվածում «տարածքային կառավարման» բառերը թողնել անփոփոխ: | Ընունվել է: | Նախագծից մարզպետների վերահսկողական լիազորություններին վերաբերող կարգավորումները հանվել են: |
| Օրենքի նախագծի 5-րդ հոդվածը շարադրել նոր խմբագրությամբ`  «Օրենսգրքի 42-րդ հոդվածը շարադրել նոր խմբագրությամբ`  «**Հոդված 42. Տարածքային կառավարման մարմնի իրավասությունը հողերի օգտագործման և պահպանման նկատմամբ հսկողության բնագավառում**  1. Մարզպետը «Տեղական ինքնակառավարման մասին» Հայաստանի Հանրապետության օրենքի 95-96-րդ հոդվածներով սահմանված իրավական հսկողության շրջանակներում հսկողություն է իրականացնում`  1) հողերիօգտագործման բնագավառում համայնքների տեղական ինքնակառավարման մարմինների սեփական լիազորությունների իրականացման նկատմամբ.  2) համայնքների հողերի օգտագործման սխեմաների, գլխավոր հատակագծերի իրականացման նկատմամբ.  3) համայնքների վարչական սահմաններում գտնվող պետական սեփականություն հանդիսացող հողամասերի տրամադրման, հետ վերցնելու, հողամասերի վարձավճարների, հողերի պահպանության միջոցառումների, հողերի նպատակային օգտագործման նկատմամբ.  4) մարզի սահմանանիշերի պահպանման նկատմամբ:  2. Օրենքով սահմանված դեպքերում ու կարգով հողային օրենսդրության պահանջները խախտողների վերաբերյալ իրավասու մարմիններ է ներկայացնում հաղորդումներ` իրավախախտում թույլ տված անձանց` օրենքով սահմանված պատասխանատվության ենթարկելու վերաբերյալ:» | Ընդունվել է ի գիտություն: | Նախագծից մարզպետների վերահսկողական լիազորություններին վերաբերող կարգավորումները հանվել են: |
| Լոռու մարզպետ | **ՀՀ հողային օրենսգրքի 42-րդ հոդվածը ուժը կորցրած ճանաչելով, դադարում է մարզպետի** իրավասությունը հողերի օգտագործման և պահպանման նկատմամբ վերահսկողության բնագավառում, որը կարող է հանգեցնել տեղական ինքնակառավարման մարմինների կողմից հողային օրենսդրության անվերահսկելի խախտումների: Առաջարկում եմ **նախագծից հանել** 5-րդ կետը:  Նախագծի մյուս կետերի վերաբերյալ Լոռու մարզպետարանը դիտողություններ և առաջարկություններ չունի: | Ընդունվել է ի գիտություն: | Նախագծից մարզպետների վերահսկողական լիազորություններին վերաբերող կարգավորումները հանվել են: |
| Կոտայքի մարզպետ | «ՀՀ հողային օրենսգրքում փոփոխություններ և լրացումներ կատարելու մասին» ՀՀ օրենքի նախագծի 5-րդ հոդվածով նախատեսված փոփոխությունը համարում ենք ժամանակավրեպ՝ հաշվի առնելով համայնքներում առկա հողային հարաբերությունների և դրանց նկատմամբ վերահսկողության իրականացման մարզպետարանների դերի սահմանափակման հանգամանքը: | Ընդունվել է ի գիտություն: |  |
| Գեղարքունիքի մարզպետ | Նախագծի վերաբերյալ դիտողություններ ու առաջարկություններ չկան: | Ընդունվել է ի գիտություն: |  |
| Արմավիրի մարզպետ | Նախագծի 3, 4 և 6-րդ հոդվածներում «պետական լիազոր մարմին» հասկացությունը թողնել նույնը, քանի որ պետական լիազոր մարմին ճանաչելու գործառույթը պետք է իրականացնի ՀՀ կառավարությունը: Հակառակ դեպքում անհրաժեշտություն է առաջանում բոլոր օրենքներում («Քաղաքաշինության մասին», Ջրային օրենսգիրք և այլ օրենքներ) նույնպես իրականացնել առաջարկվող փոփոխությունները: Իսկ հողերի հսկողության հետ կապված գործառույթները իրականացվում է «Հողերի օգտագործման և պահպանման նկատմամբ վերահսկողության մասին» ՀՀ օրենքով: | Չի ընդունվել: | Սահմանադրության 6-րդ հոդվածի 1-ին մասի համաձայն՝ պետական և տեղական ինքնակառավարման մարմիններն ու պաշտոնատար անձինք իրավասու են կատարելու միայն այնպիսի գործողություններ, որոնց համար **լիազորված են Սահմանադրությամբ կամ օրենքներով:** Սահմանադրության 159-րդ հոդվածի համաձայն՝ պետական կառավարման համակարգի մարմիններն են նախարարությունները, ինչպես նաև Կառավարությանը, վարչապետին և նախարարություններին ենթակա այլ մարմիններ, որոնց կազմավորման կարգը և **լիազորությունները սահմանվում են օրենքով:**  «Պետական կառավարման համակարգի մարմինների մասին» օրենքի 4-րդ հոդվածի 1-ին մասի համաձայն՝ Կառավարությանը ենթակա մարմինն ապահովում է Կառավարության քաղաքականության՝ **օրենքով իրեն վերապահված առանձին ուղղության իրականացումը,** ինչպես նաև աջակցում է իրեն վերապահված ուղղության շրջանակներում Կառավարության քաղաքականության մշակմանը:  Վերոնշյալ դրույթների համակարգային վերլուծությունից հետևում է, որ տեսչական մարմնի՝ որպես պետական կառավարման համակագի մեջ մտնող Կառավարությանը ենթակա պետական մարմնի լիազորությունները կարող են սահմանվել միայն օրենքով: Նշված մոտեցմամբ և պայմանավորված է այն հանգամանքը, որ Քաղաքաշինության, տեխնիկական և հրդեհային անվտանգության տեսչական մարմնի՝ որևէ ոլորտում վերահսկողություն իրականացնելու լիազորություններն ուղղակիորեն սահմանվում են օրենքով: |
| Նախագծի 5-րդ հոդվածի վերաբերյալ առաջարկում եմ խնդրին անդրադառնալ «Տարածքային կառավարման մասին» ՀՀ օրենքի ընդունումից հետո, քանի որ ՀՀ նախագահի 06.05.1997թ. «Հայաստանի Հանրապետության մարզերում պետական կառավարման մաիսն» թիվ 728 հրամանագիրը համարվել է ուժը կորցրած: | Ընդունվել է ի գիտություն: | Նախագծից մարզպետների վերահսկողական լիազորություններին վերաբերող կարգավորումները հանվել են: |
| Արարատի մարզպետ | «Հայաստանի Հանրապետության հողային օրենսգրքում փոփոխություններ և լրացում կատարելու մասին» ՀՀ օրենքի նախագիծը քննարկվել է մարզպետարանում և ելնելով ներքոհիշյալ նկատառումներից այն հավանության չի արժանացել.  Մարզպետը իր ամենօրյա գործունեության ընթացքում բազմիցս առնչվում է հողային հարաբերությունների կարգավորմանն վերաբերող տարաբնույթ խնդիրների, որոնց լուծումները հիմնականում բխում են մարզպետին վերապահված տեսչական գործառույթներ ունենալու իրավասությունից:  Ավելին այն տարածքային կառավարման և տեղական ինքնակառավարման մարմինների փոխհարաբերություններում համարվում է կարևորագույն լծակներից մեկը:  Նկատի ունենալով այն հանգամանքը, որ մարզը համարվում է գյուղատնտեսական շրջան, իսկ հողը գյուղատնտեսական արտադրության հիմնական միջոցն է, որի նկատմամբ մարզպետարանի վերահսկողության բացակայությունը կհանգեցնի ոլորտի վիճակի վատթացմանը, ուստի ՀՀ հողային օրենսգրքի 42-րդ հոդվածի վերացումը համարում ենք ոչ նպատակային և անհիմն:  Միաժամանակ առաջարկվում է նախագծի 4-րդ հոդվածից հանել 3-րդ ենթակետով  ՀՀ հողային օրենսգրքի 41-րդ հոդվածի 2-րդ մասում նախատեսվող փոփոխությունը:  ՀՀ հողային օրենսգրում նախատեսվող մյուս փոփոխությունների վերաբերյալ առարկություններ չկան: | Ընդունվել է ի գիտություն: | Նախագծից մարզպետների վերահսկողական լիազորություններին վերաբերող կարգավորումները հանվել են: |
| Արագածոտնի մարզպետ | Հայտնում ենք, որ ներկայացված նախագծի վերաբերյալ առարկություններ չունենք, սակայն գտնում ենք, որ ներկայացված նախագծի հետ միաժամանակ անհրաժեշտ է քննարկել «Գույքի նկատմամբ իրավունքների պետական գրանցման մասին» ՀՀ օրենքի 20-րդ հոդվածի 2-րդ մասի 20-րդ կետով, «Հողերի օգտագործման և պահպանման նկատմամբ վերահսկողության մասին» ՀՀ օրենքի 4-րդ հոդվածի 2-րդ կետով, 5-րդ հոդվածի 3-րդ մասով, 8-րդ հոդվածով, ինչպես նաև «Տեղական ինքնակառավարման մասին» ՀՀ օրենքի 96-րդ հոդվածի 1-ին մասով սահմանված պահանջները՝ հետագայում ՀՀ գործող նորմատիվ իրավական ակտերի տարընթերցումները և միմյանց միջև հակասությունները բացառելու նպատակով: | Ընդունվել է ի գիտություն: | Նախագծից մարզպետների վերահսկողական լիազորություններին վերաբերող կարգավորումները հանվել են: |
| Շուկայի վերահսկողության տեսչական մարմին *27.08.2019 թվականի N 60.2/58742-2019 գրություն* | Առարկություններ և առաջարկություններ չկան։ | Ընդունվել է ի գիտություն |  |
| Երևանի քաղաքապետարան  *16.09.2019 թվականի N 100/63462-2019 գրություն* | «Ավտոմոբիլային տրանսպորտի մասին» Հայաստանի Հանրապետության օրենքում փոփոխություններ և լրացում կատարելու մասին» ՀՀ օրենքի նախագծի մասով.   1. 3-րդ հոդվածի 1-ին կետից հանել «տրանսպորտի բնագավառում վերահսկողություն իրականացնող» բառերը, քանի որ նախագծի 2-րդ հոդվածով լրացվող 6.1-րդ հոդվածի 1-ին մասով հղում է կատարված «այսուհետ՝ տեսչական մարմին» բառերին. | Ընդունվել է: | Նախագծում կատարվել է համապատասխան փոփոխություն: |
|  | 1. 3-րդ հոդվածի 2-րդ կետը շարադրել հետևյալ խմբագրությամբ. «2) 2-րդ մասի «ը» կետի 2-րդ պարբերությունում «Հայաստանի Հանրապետության տրանսպորտային տեսչության» բառերը փոխարինել «տեսչական մարմնի» բառերով»: | Ընդունվել է: | Նախագծում կատարվել է համապատասխան փոփոխություն: |
|  | «Ավտոմոբիլային տրանսպորտով վտանգավոր բեռներ և չվնասազերծված տարաներ փոխադրելու մասին» ՀՀ օրենքի նախագծի մասով.   1. նախագծի 1-ին հոդվածը լրացնել առանձին դրույթով՝ «Ավտոմոբիլային տրանսպորտի վտանգավոր բեռներ և չվնասազերծված տարաներ փոխադրելու մասին» օրենքի 8-րդ հոդվածի վերնագրում և 1-ին մասում «Հայաստանի Հանրապետության տրանսպորտի և կապի» բառերը փոխարինել «տրանսպորտային համակարգի պետական լիազորված մարմնի» բառերով: | Ընդունվել է: | Նախագծում կատարվել է համապատասխան փոփոխություն: |
|  | 1. 8.1-րդ հոդվածի 3-րդ մասում «հսկողության իրականացում» բառերը փոխարինել «վերահսկողության իրականացում» բառերով: | Ընդունվել: | Նախագծում կատարվել է համապատասխան փոփոխություն: |
|  | Հաշվի առնելով, որ տեսչական մարմնին են վերապահվում տրանսպորտի համակարգի պետական լիազորված մարմնի կազմում գործող տրանսպորտային տեսչության իրավասությունները՝ ներկայացված օրենքների նախագծերի փոթեթով անհրաժեշտ է անդրադառնալ նաև «Հայաստանի Հանրապետության տրանսպորտային տեսչության մասին» ՀՀ օրենքին: | Ընդունվել է ի գիտություն: |  |
|  | «Հայաստանի Հանրապետությունում ստուգումների կազմակերպման և անցկացման մասին» Հայաստանի Հանրապետության օրենքում փոփոխություններ և լրացումներ կատարելու մասին» ՀՀ օրենքի նախագծի մասով.  Նախագծի 3-րդ հոդվածի 2-րդ կետի խմբագրությունը («Հայաստանի Հանրապետությունում ստուգումների կազմակերպման և անցկացման մասին» օրենքի 2.1-րդ հոդվածի 2-րդ մասի 3-րդ կետում կատարվող լրացումը) լրամշակման կարիք ունի: Նշված օրենքի 2.1-ին ոդվածի 2-րդ մասի 3-րդ կետի համաձայն՝ ըստ ռիսկայնության աստիճանը որոշող չափանիշների գնահատման՝ տնտեսվարող սուբյեկտները դասակարգվում են հետևյալ երեք խմբերից որևէն մեկում՝ բարձր ռիսկայնության, միջին ռիսկայնության, ցածր ռիսկայնության:  Նախագծով նախատեսվում է նույնացնել տնտեսվարող սուբյեկտների և քաղաքաշինական օբյեկտների ռիսկայնության աստիճանը, մինչդեռ ՀՀ կառավարության 19.03.2015թ. N 596-Ն որոշման N 1 հավելվածի 26-րդ կետի համաձայն՝ Հայաստանի Հանրապետությունում շինարարության օբյեկտները, ելնելով դրանց ծավալից, նշանակությունից, կարևորությունից ու բարդությունից, ինչպես նաև մարդկանց և շրջակա միջավայրի անվտանգությունից, ըստ ռիսկայնության աստիճանի դասակարգվում են հինգ կատեգորիաների (ցածր, միջին, միջինից բարձր, բարձր և բարձրագույն ռիսկայնության աստիճանի օբյեկտներ): Հայաստանի Հանրապետությունում ըստ ռիսկայնության աստիճանների (կատեգորիաների) օբյեկտները և դրանց դասակարգումը հաստատված է ՀՀ կառավարության նշած որոշման N 4 հավելվածով: | Չի ընդունվել: | Կառավարության 19.03.2015թ. N 596-Ն որոշման N 1 հավելվածի 3-րդ կետի համաձայն՝ կառուցապատման նպատակով թույլտվությունների և այլ փաստաթղթերի տրամադրման ընթացակարգերը և դրանց հետ փոխկապակցված գործառույթները տարբերակվում են՝ կախված օբյեկտի ռիսկայնության աստիճանից` սույն կարգով սահմանված պահանջներին համապատասխան: Այսինքն՝ այդ որոշմամբ նախատեսված շինարարական օբյկետների դասակարգումն ըստ ռիսկայնության կիրառելի է կառուցապատման նպատակով թույլտվությունների և այլ փաստաթղթերի տրամադրման ընթացակարգերի և դրանց հետ փոխկապակցված գործառույթների հետ կապված հարաբերությունների նկատմամբ՝ հաշվի առնելով այդ բնագավառի ոլորտային առանձնահատկությունները: Մինչդեռ ստուգումների բնագավառում դասակարգումն ըստ ռիսկայնության իրականացվում է համապատասխան մեթոդաբանության և ռիսկայնությունը որոշող չափանիշների հիման վրա՝ հաշվի առնելով նաև տնտեսավարող սուբյեկտի գործունեության ոլորտի ռիսկը և (կամ) տնտեսավարող սուբյեկտի անհատական ռիսկերի հանրագումարը: Այս համատեքստում ըստ ռիսկայնության քաղաքաշինական օբյեկտների դասակարգումն իրականացնելիս հաշվի են առնվում, ոչ միայն քաղաքաշինական օբյեկտի տեսակը, այլ նաև տնտեսավարող սուբյեկտի գործունեության ոլորտի կարևորությունն ու վտանգավորությունը` ըստ տվյալ գործունեությունից առաջացող հնարավոր բացասական հետևանքների, տնտեսավարող սուբյեկտի կողմից օրենսդրությամբ սահմանված պահանջների խախտումները, խախտումների պարբերականությունը, խախտումների վերացմանն ուղղված գործողությունները, ինչպես նաև տնտեսավարող սուբյեկտի գործունեությունը բնութագրող այլ ցուցանիշներ:  Այսպիսով, Կառավարության 19.03.2015թ. N 596-Ն որոշմամբ նախատեսված նորմերը չեն կարգավորում ռիսկի վրա հիմնված ստուգումների կազմակերպման և իրականացման հետ կապված հարաբերությունները: |
|  | «Հողերի օգտագործման և պահպանման նկատմամբ վերահսկողության մասին» Հայաստանի Հանրապետության օրենքում փոփոխություններ և լրացումներ կատարելու մասին» ՀՀ օրենքով նախագծի մասով.   1. «Հողերի օգտագործման և պահպանման նկատմամբ վերահսկողության մասին» օրենքի 4-րդ հոդվածի 2-րդ կետը (նախագծի 1-ին հոդվածի 2-րդ կետ) անհրաժեշտ է ոչ թե խմբագրել, այլ հանել, քանի որ նշված օրենքի ընդունման պահին Երևանի քաղաքապետը ունեցել է մարզպետի կարգավիճակ: | Չի ընդունվել: | Օրենքի որոշ հոդվածներում պահպանվում է «Երևանի քաղաքապետը» բառերը, ուստի օրենքի ամբողջ տեքստում միասնական մոտեցումն ապահովելու նպատակով առաջարկության ընդունումը նպատակահարմար չենք համարում: |
|  | 1. Նախագծի 2-րդ հոդվածի 3-րդ կետը (օրենքի 5-րդ հոդվածի 2-րդ մասը) «Պետական» բառից հետո լրացնել «լիազոր» բառով: | Ընդունվել է: | Նախագծում կատարվել է համապատասխան փոփոխություն: |
|  | 1. Նախագծի 3-րդ հոդվածի 2-րդ կետում «տեղական ինքնակառավարման մարմնում» բառերը փոխարինել «համայնքում» բառով, նկատի ունենալով, որ տեղական ինքնակառավարման մարմիններն են՝ համայնքի ավագանին և համայնքի ղեկավարը: | Չի ընդունվել: | Տեսչական մարմնի կողմից Նախագծի 3-րդ հոդվածի 2-րդ մասով նախատեսված ստուգումներն իրականացվելու են ոչ թե համայնքի տարածքում՝ քաղաքացիների կամ իրավաբանական անձանց մոտ, այլ տեղականի ինքնակառավարման մարմիններում՝ վերջիններիս կողմից օրենսդրությամբ սահմանված պահանջների կատարումը պարզելու նպատակով: |
|  | 1. Նախագծի 4-րդ հոդվածով նոր խմբագրությամբ շարադրվող օրենքի 7-րդ հոդվածի (սույն առաջարկությունների հաջորդ՝ 5-րդ կետով առաջարկվող օրենքի 8-րդ հոդվածի).   Ա. 2-րդ մասում «տեղական ինքնակառավարման մարմնում» բառերը փոխարինել «համայնքում» բառով. | Չի ընդունվել: | Հիմնավորումը ներկայացվել է վերևում: |
| Բ. Ամբողջ տեքստից հանել «(Երևանի քաղաքապետը)» բառերը և դրա հոլովաձևերը. | Չի ընդունվել: | Հիմնավորումը ներկայացվել է վերևում: |
| Գ. 13-րդ մասի 1-ին կետից հանել «պաշտոնատար անձանց» բառերը և դրանք լրացնել «տարածքային կառավարման մարմինների» բառերից հետո: | Ընդունվել է: | Նախագծում կատարվել է համապատասխան փոփոխություն: |
| 1. Նախագծի 4-րդ հոդվածում անհարժեշտ է ուժը կորցրած ճանաչել օրենքի 7-րդ հոդվածը, իսկ 5-րդ հոդվածով օրենքի 8-րդ հոդվածը շարադրել նոր խմբագրությամբ: | Ընդունվել է ի գիտություն: | Նախագծից մարզպետների վերահսկողական լիազորություններին վերաբերող կարգավորումները հանվել են: |
|  | 1. Նախագծի 6-րդ հոդվածով նոր խմբագրությամբ շարադրվող օրենքի 9-րդ հոդվածի.   Ա. 1-ին և 4-րդ մասերում «տեղական ինքնակառավարման մարմիններում» բառերը փոխարինել «համայնքում» բառով: | Չի ընդուվել: | Հիմնավորումը ներկայացվել է վերևում: |
|  | Բ. 3-րդ, 4-րդ մասերից, 5-րդ մասի 2-րդ կետից հանել «(Երևանի քաղաքապետը») բառերը և դրա հոլովաձևերը: | Չի ընդունվել: | Հիմնավորումը ներկայացվել է վերևում: |
|  | Գ. 5-րդ մասի 1-ին կետից հանել «պաշտոնատար անձանց» բառերը և դրանց լրացնել «տարածքային կառավարման մարմնի» բառերից հետո: | Ընդունվել է: | Նախագծում կատարվել է համապատասխան փոփոխություն: |
|  | Դ. 5-րդ մասի 1-ին կետում տեղական ինքնակառավարման մարմնի» բառերը փոխարինել «համայնքի ղեկավարին» բառերով: | Չի ընդունվել: | Հիմնավորումը ներկայացվել է վերևում: |
|  | Ե. 6-ից 17-րդ մասերը վերախմբագրման կարիք ունեն, քանի որ համայնքի ղեկավարը ստուգում իրականացնելու լիազորություն չունի (ստուգում իրականացնող մարմինների սպառիչ ցանկը սահմանված է «Հայաստանի Հանրապետությունում ստուգումների կազմակերպման և անցկացման մասին օրենքի 2-րդ հոդվածով): | Չի ընդունվել: | «ՀՀ-ում ստուգումների կազմակերպման և անցկացման մասին» օրենքի 1-ին հոդվածի 6-րդ մասի համաձայն՝ օրենքը չի կարգավորում հողերի օգտագործման ու պահպանման նկատմամբ վերահսկողության հետ կապված հարաբերությունները: Հենց այս կարգավորմամբ է պայմանավորված այն հանգամանքը, որ հողերի օգտագործման և պահպանման նկատմամբ վերահսկողության հետ կապված հարաբերությունները, այդ թվում վերահսկողության այս ոլորտում ստուգումների իրականացման գործընթացը, կարգավորվում են առանձին օրենքով, որով և, ունենալով իր ինքնուրույն կարգավորման առարկան, կարող է նախատեսել վերահսկողության այլ ընթացակարգեր: |
|  | 1. Նախագծի 7-րդ հոդվածից (նոր խմբագրությամբ շարադրվող 13-րդ հոդվածի 1-ին մասից) հանել «կամ տարածքային կառավարման մարմնի» բառերը: | Ընդունվել է: | Նախագծում կատարվել է համապատասխան փոփոխություն: |
|  | 1. Նախագծի 8-րդ հոդվածում «Պետական» բառը փոխարինել «Պետական մարմինների» բառերով, իսկ «Տեսչական» բառը՝ «Տեսչական մարմնի» բառերով: | Ընդունվել է: | Նախագծում կատարվել է համապատասխան փոփոխություն: |
|  | Հաշվի առնելով «Հայաստանի Հանրապետությունում ստուգումերի կազմակերպման և անցկացման մասին» օրենքի 2-րդ հոդվածի դրույթները գտնում ենք, որ վերախմբագրման կարիք ունեն ոչ միայն «Հողերի օգտագործման և պահպանման նկատմամբ վերահսկողության մասին» Հայաստանի Հանրապետության օրենքում փոփոխություններ և լրացումներ կատարելու մասին» ՀՀ օրենքի նախագծում նշված հոդվածները, այլ օրենքն ամբողջությամբ: | Չի ընդունվել: | «ՀՀ-ում ստուգումների կազմակերպման և անցկացման մասին» օրենքի 1-ին հոդվածի 6-րդ մասի համաձայն՝ օրենքը չի կարգավորում հողերի օգտագործման ու պահպանման նկատմամբ վերահսկողության հետ կապված հարաբերությունները: Հենց այս կարգավորմամբ է պայմանավորված այն հանգամանքը, որ հողերի օգտագործման և պահպանման նկատմամբ վերահսկողության հետ կապված հարաբերությունները, այդ թվում վերահսկողության այս ոլորտում ստուգումների իրականացման գործընթացը, կարգավորվում են առանձին օրենքով, որով և, ունենալով իր ինքնուրույն կարգավորման առարկան, կարող է նախատեսել վերահսկողության այլ ընթացակարգեր: |
| Տարածքային կառավարման և ենթակառուցվածքների նախարարություն  *23.09.2019 թվականի N 025/65237-2019*  *գրություն* | Սահմանադրության 188-րդ հոդվածի համաձայն՝ տեղական ինքնակառավարման մարմինների լիազորությունների իրականացման նկատմամբ իրավական և մասնագիտական հսկողությունն իրականացվում է օրենքով սահմանված դեպքերում և կարգով։ «Տեղական ինքնակառավարման մասին» օրենքի (այսուհետ՝ Օրենք) 95-րդ հոդվածով սահմանված է, որ տեղական ինքնակառավարման մարմինների սեփական լիազորությունների իրականացման նկատմամբ ՀՀ կառավարության լիազոր մարմինն օրենքով սահմանված դեպքերում և կարգով իրականացնում է իրավական հսկողություն, իսկ պետության պատվիրակած լիազորությունների իրականացման նկատմամբ Հայաստանի Հանրապետության կառավարության լիազոր մարմիններն օրենքով սահմանված դեպքերում և կարգով իրականացնում են իրավական և մասնագիտական հսկողություն: Օրենքի 96-րդ հոդվածով սահմանված է, որ տեղական ինքնակառավարման մարմինների սեփական լիազորությունների իրականացման նկատմամբ իրավական հսկողությունը ՀՀ կառավարության լիազոր մարմինը կարող է իրականացնել անմիջականորեն կամ մարզպետների միջոցով: Պետության պատվիրակած լիազորությունների իրականացման նկատմամբ իրավական և մասնագիտական հսկողությունն իրականացնում են ՀՀ կառավարության այն լիազոր մարմինները, որոնց իրավասության մեջ են մտնում այդ լիազորությունները՝ անմիջականորեն կամ մարզպետների միջոցով` համաձայնեցնելով սույն օրենքի 9-րդ հոդվածի 4-րդ մասով նախատեսված ՀՀ կառավարության լիազոր մարմնի հետ: ՀՀ կառավարության 2006 թվականի ապրիլի 20-ի «Տեղական ինքնակառավարման մարմինների լիազորությունների նկատմամբ իրավական հսկողության բարձրագույն մարմին ճանաչելու մասին» N 534-Ն որոշմամբ իրավական հսկողության բարձրագույն մարմինն է ՀՀ տարածքային կառավարման նախարարությունը, որի իրավահաջորդն է ՀՀ տարածքային կառավարման և ենթակառուցվածքների նախարարությունը։ Հիմք ընդունելով վերոնշյալ օրենսդրական կարգավորումները՝ առաջարկում ենք «Հողային օրենսգրքում» և «Հողերի օգտագործման և պահպանման նկատմամբ վերահսկողության մասին» օրենքում տարածքային կառավարման մարմինների (մարզպետների) լիազորությունների մասով առկա իրավակարգավորումները թողնել անփոփոխ, ինչպես նաև «Հողերի օգտագործման և պահպանման նկատմամբ վերահսկողության մասին օրենքում փոփոխություններ և լրացումներ կատարելու մասին» օրենքի նախագծում նախատեսել նորմ, որի համաձայն՝ իրականացվող ստուգումները կհամաձայնեցվեն Օրենքի 9-րդ հոդվածի 4-րդ մասով նախատեսված Հայաստանի Հանրապետության կառավարության լիազոր մարմնի հետ: | Ընդունվել է ի գիտություն: | Նախագծից մարզպետների վերահսկողական լիազորություններին վերաբերող կարգավորումները հանվել են: |
| Միաժամանակ հայտնում ենք, որ «Հայաստանի Հանրապետության մի շարք օրենքներում փոփոխություններ և լրացումներ կատարելու մասին» օրենքների լրամշակված նախագծերը ներկայացվել են մարզպետարանների քննարկմանը: Ձեզ ենք ներկայացնում վերջիններիս կարծիքները: | Ընդունվել է ի գիտություն: |  |
| Լոռու մարզպետ | «Հայաստանի Հանրապետության մի շարք օրենքներում փոփոխություններ և լրացումներ կատարելու մասին» օրենքների լրամշակված նախագծերը քննարկվել է Լոռու մարզպետարանի համապատասխան ստորաբաժանումների կողմից:  Քանի որ Հողերի օգտագործման և պահպանման նկատմամբ վերահսկողության մասին» Հայաստանի Հանրապետության օրենքի 4-րդ հոդվածի 2-րդ կետի փոփոխությամբ և Հայաստանի Հանրապետության հողային օրենսգրքի 42-րդ հոդվածը ուժը կորցրած ճանաչելով մարզպետը որևէ իրավասություն չի ունենում հողերի օգտագործման և պահպանման նկատմամբ վերահսկողության բնագավառում, ինչը կարող է հանգեցնել տեղական ինքնակառավարման մարմինների կողմից հողային օրենսդրության անվերահսկելի խախտումների, առաջարկում եմ Հայաստանի Հանրապետության Հողային օրենսգրքում կատարվող փոփոխությունների նախագծից հանել 5-րդ կետը, իսկ Հողերի օգտագործման և պահպանման նկատմամբ վերահսկողության մասին» Հայաստանի Հանրապետության օրենքի 4-րդ հոդվածի 2-րդ կետում չկատարել փոփոխություն: | Ընդունվել է: | Նախագծից մարզպետների վերահսկողական լիազորություններին վերաբերող կարգավորումները հանվել են: |
| Նախագծերի մյուս կետերի վերաբերյալ դիտողություններ և առաջարկություններ չունենք: | Ընդունվել է ի գիտություն: |  |
| Շիրակի մարզպետ | Ելնելով քննարկման արդյունքներից առաջարկում ենք Հայաստանի Հանրապետության հողային օրենսգրքում փոփոխություններ և լրացում կատարելու մասին օրենքի նախագծում կատարել հետևյալ փոփոխություններն ու լրացումները.  1. Օրենքի նախագծի 2-րդ հոդվածում «օգտագործվում է» բառակապակցությունից հետո ավելացնել «խախտված հողերի վերականգնման միջոցառումների իրականացման, ինչպես նաև» բառերը: Իսկ «վաճառքը թույլատրվում է Կառավարության որոշմամբ» բառերը փոխարինել «վաճառքի կարգը սահմանում է Կառավարությունը» բառերով: | Ընդունվել է մասնակի: | Նախագծում կատարվել է համապատասխան փոփոխություն: |
| 2. Օրենքի նախագծի 3-րդ հոդվածում «տարածքային կառավարման» բառերը թողնել անփոփոխ:  Օրենքի նախագծի 5-րդ հոդվածը շարադրել նոր խմբագրությամբ`  «Օրենսգրքի 42-րդ հոդվածը շարադրել հետևյալ խմբագրությամբ`  «Հոդված 42. Տարածքային կառավարման մարմնի իրավասությունը հողերի օգտագործման և պահպանման նկատմամբ հսկողության բնագավառում  1. Մարզպետը հողերի օգտագործման բնագավառում համայնքների տեղական ինքնակառավարման մարմինների սեփական լիազորությունների իրականացման նկատմամբ հսկողություն է իրականացնում «Տեղական ինքնակառավարման մասին» Հայաստանի Հանրապետության օրենքի 95-96-րդ հոդվածներով սահմանված իրավական հսկողության շրջանակներում:  2. Օրենքով սահմանված դեպքերում ու կարգով հողային օրենսդրության պահանջները խախտողների վերաբերյալ իրավասու մարմիններ է ներկայացնում հաղորդումներ` իրավախախտում թույլ տված անձանց` օրենքով սահմանված պատասխանատվության ենթարկելու վերաբերյալ:»  Հողերի օգտագործման և պահպանման նկատմամբ վերահսկողության մասին» Հայաստանի Հանրապետության օրենքում փոփոխություններ և լրացումներ կատարելու մասին» Հայաստանի Հանրապետության օրենքի նախագծում առաջարկում ենք կատարել հետևյալ փոփոխություններն ու լրացումները.  Օրենքի նախագիծի 1-ին հոդվածի 2-րդ կետը շարադրել հետևյալ խմբագրությամբ`  «Մարզպետը` «Տեղական ինքնակառավարման մասին» Հայաստանի Հանրապետության օրենքի 95-96-րդ հոդվածներով սահմանված իրավական հսկողության շրջանակներում:»  Օրենքի նախագիծի 2-րդ հոդվածի 4-րդ կետը շարադրել հետևյալ խմբագրությամբ`  «3-րդ մասը շարադրել հետևյալ խմբագրությամբ`  «Մարզպետը հողերի օգտագործման բնագավառում համայնքների տեղական ինքնակառավարման մարմինների սեփական լիազորությունների իրականացման նկատմամբ հսկողություն է իրականացնում «Տեղական ինքնակառավարման մասին» Հայաստանի Հանրապետության օրենքի 95-96-րդ հոդվածներով սահմանված իրավական հսկողության շրջանակներում (հետագայում` իրավական հսկողություն):  2. Օրենքով սահմանված դեպքերում ու կարգով հողային օրենսդրության պահանջները խախտողների վերաբերյալ իրավասու մարմիններ է ներկայացնում հաղորդումներ` իրավախախտում թույլ տված անձանց` օրենքով սահմանված պատասխանատվության ենթարկելու վերաբերյալ:»:  Օրենքի նախագիծի 6-րդ հոդվածի 9-րդ մասի 4-րդ կետում նշված «սույն օրենքի 5-րդ հոդվածի 1-ին մասի 2-րդ կետի «դ» և «ե» ենթակետերին համապատասխան,» բառակապակցությունից հետո ավելացնել «մարզպետը` իրավական հսկողության շրջանակներում» բառերը, իսկ «քաղաքային և գյուղական» բառերը հանել: | Ընդունվել է ի գիտություն: | Նախագծից մարզպետների վերահսկողական լիազորություններին վերաբերող կարգավորումները հանվել են: |
| 3․ Օրենքի նախագծի 7-րդ հոդվածում կատարել հետևյալ փոփոխությունները.  «Օրենքի 13-րդ հոդվածի` 1-ին մասը շարադրել հետևյալ խմբագրությամբ. «1. Վերահսկողություն իրականացնող մարմնի որոշումները կամ գործողությունները կարող են բողոքարկվել վարչական կամ դատական կարգով»:  Օրենքի 13-րդ հոդվածի` 2-րդ մասն ուժը կորցրած ճանաչել:  Օրենքի 13-րդ հոդվածի 4-րդ մասում նշված «համայնքի ղեկավարը» բառերը փոխարինել «ստուգվող անձինք» բառերով: | Ընդունվել է մասնակի: | Նախագծում լրացվել է «կամ գործողությունները» բառերը:  «Հողերի օգտագործման և պահպանման նկատմամբ վերահսկողության մասին» օրենքով համայնքի ղեկավարները, այդ թվում՝ Երևանի քաղաքապետարանը, ունեն ստուգում իրականացնելու լիազորություն, ուստի վերջիններիս ստուգող անձանց գործողությունները ևս կարող են բողոքարկվել: |
| Հայաստանի Հանրապետության մյուս օրենքներում փոփոխություններ և լրացումներ կատարելու մասին օրենքների նախագծերի վերաբերյալ առաջարկություններ չունենք: | Ընդունվել է ի գիտություն: |  |
| Գեղարքունիքի մարզպետ | «Հայաստանի Հանրապետության հողային օրենսգրքում փոփոխություններ և լրացում կատարելու մասին» և «Հողերի օգտագործման և պահպանման նկատմամբ վերահսկողության մասին» Հայաստանի Հանրապետության օրենքում փոփոխություններ և լրացումներ կատարելու մասին» օրենքների լրամշակված նախագծերի վերաբերյալ առաջարկում եմ քննարկել «Տարածքային կառավարման մասին» ՀՀ օրենքի ընդունումից հետո: | Ընդունվել է ի գիտություն: |  |
| Վայոց ձորի մարզպետարան | Առարկություններ և առաջարկություններ չկան։ | Ընդունվել է ի գիտություն: |  |
| Տավուշի մարզպետ | Առարկություններ և առաջարկություններ չկան։ | Ընդունվել է ի գիտություն: |  |
| Սյունիքի մարզպետ | Առարկություններ և առաջարկություններ չկան։ | Ընդունվել է ի գիտություն: |  |
| Կոտայքի մարզպետ | Առարկություններ և առաջարկություններ չկան։ | Ընդունվել է ի գիտություն: |  |
| Արմավիրի մարզպետ | Առարկություններ և առաջարկություններ չկան։ | Ընդունվել է ի գիտություն: |  |
| Արարատի մարզպետ | Առարկություններ և առաջարկություններ չկան։ | Ընդունվել է ի գիտություն: |  |
| Արագածոտնի մարզպետ | Առարկություններ և առաջարկություններ չկան։ | Ընդունվել է ի գիտություն: |  |
| Կադաստրի կոմիտե  *03.05.2019 թվականի N 107.6/30196-2019*  *գրություն* | «Գեոդեզիայի և քարտեզագրության մասին Հայաստանի Հանրապետության օրենքում փոփոխություններ և լրացումներ կատարելու մասին» ՀՀ օրենքի նախագծի 3-րդ հոդվածի 2-րդ կետով առաջարկվող փոփոխությունը հանել՝ նկատի ունենալով այն հանգամանքը, որ Կոմիտեն ՀՀ կառավարության 2019-2023 թվականների գործունեության միջոցառումների շրջանակներում նախատեսում է ներդնել պետական մարմինների պահանջմունքներին բավարարող առցանց ծառայություններ, ինչը զգալիորեն բարձրացնելու է աշխատանքների օպերատիվությունը և բացառելու փաստաթղթաշրջանառությունը: Հետևաբար, նախատեսված գործառույթների արդյունքում հնարավորություն կստեղծվի անշարժ գույքի միավորի սահմաններում կադաստրային քարտեզագրական աշխատանքներ կատարելու փոխարեն առցանց ծառայության միջոցով ստանալու տեղեկատվություն: | Ընդունվել է ի գիտություն: | Առաջարկությունը վերաբերում է Կադաստրի կոմիտեի կողմից մատուցվող ծառայություններին: Նախագծով նախատեսվող փոփոխությունների նպատակը գեոդեզիական և քարտեզագրական աշխատանքների կատարման նկատմամբ համապարփակ պետական վերահսկողության ապահովումը և վերահսկողության իրականացումը Քաղաքաշինության, տեխնիկական և հրդեհային անվտանգության տեսչական մարմնին վերապահելն է: |